Miksi?
Miksi huokailee sydämeni,
 Miksi tuntoni levotoin,
 Miks’ onnellinen elämäni
 On useasti ilotoin,
 Miksi raskaantuu mieleni,
 Mitä kaipailee sieluni?

 Hetkisen luonnon kauneutta
 Ihastuksella katselen,
 Kohta myös syvä-tuntoisuutta
 Sydämessäni havaitsen.
 Miksi ei luonnon voimallaan
 Tyydytä vain mun tuntojain’?

 Ja mitä miettii sydämeni,
 Tutkeissa luonnon voimia?
 Miksikä nousee katsantoni
 Silmäämään tähti-tarhoja,
 Miks’ toivon-silmä kiidähtää
 Viel’ korkeemalle tähtiä?

S[imeon]. H[irvone]–n.

Lähde: Sanomia Turusta 3.3.1871.

Runot
Simeon Hirvonen
Sanomia Turusta
1871